*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 22ας Ιουλίου 1988

που τροποποιεί την απόφαση 88/234/ΕΟΚ σχετικά με την έγκριση μεθόδων ταξινόμησης των σφαγίων χοίρων στο Ηνωμένο Βασίλειο

(Το κείμενο στην αγγλική γλώσσα είναι το μόνο αυθεντικό)

(88/478/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως των αγορών στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3906/87 (2), και ιδίως το άρθρο 4 παράγραφος 6,

τον κανονισμό (ΕΟΚ) αριθ. 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρων (3), όπως τροποποιήθηκε με τον κανονισμό (ΕΟΚ) αριθ. 3530/86 (4), και ιδίως το άρθρο 5 παράγραφος 2,

Εκτιμώντας:

ότι ο κανονισμός (ΕΟΚ) αριθ. 3220/84 προβλέπει στο άρθρο 2 παράγραφος 3, ότι η ταξινόμηση σφαγίων χοίρων πρέπει να πραγματοποιείται με εκτίμηση της περιεκτικότητας σε άπαχο κρέας, σύμφωνα με μεθόδους εκτίμησης στατιστικά δοκιμασμένες και βασισμένες σε σωματικές μετρήσεις ενός ή περισσότερων ανατομικών μερών του σφαγίου του χοίρου· ότι η έγκριση των μεθόδων ταξινόμησης υπόκειται σε ανώτατη ανοχή στατιστικού σφάλματος εκτίμησης· ότι η εν λόγω ανοχή έχει καθοριστεί στο άρθρο 3 του κανονισμού (ΕΟΚ) αριθ. 2967/85 της Επιτροπής της 24ης Οκτωβρίου 1985 που καθορίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρων (5)·

ότι με την απόφαση 88/234/ΕΟΚ της Επιτροπής (6), έχουν καθιερωθεί τρεις μέθοδοι ταξινόμησης για χρησιμοποίηση στο Ηνωμένο Βασίλειο εκτός από τη Βόρεια Ιρλανδία·

ότι το υπουργείο γεωργίας της Βόρειας Ιρλανδίας ζήτησε από την Επιτροπή να επιτραπεί η χρησιμοποίηση δύο μεθόδων ταξινόμησης σφαγίων χοίρων στο έδαφός της και υπέβαλε τα λεπτομερή στοιχεία που απαιτούνται από το άρθρο 3 του κανονισμού (ΕΟΚ) αριθ. 2967/85· ότι η εξέταση του αιτήματος αυτού έδειξε ότι πληρούνται οι προϋποθέσεις για την έγκριση των εν λόγω μεθόδων ταξινόμησης·

ότι με την απόφαση 88/234/ΕΟΚ έχει καταστεί δυνατή παρέκκλιση από την πρότυπη παρουσίαση που καθορίζεται στο άρθρο 2 του κανονισμού (ΕΟΚ) αριθ. 3220/84 και τον υπολογισμό του βάρους του κρύου σφαγίου που προβλέπεται στο άρθρο 2 παράγραφοι 1 και 2 του κανονισμού (ΕΟΚ) αριθ. 2967/85· ότι πρέπει να διευκρινισθεί ότι η παρέκκλιση αυτή εφαρμόζεται στο σύνολο του Ηνωμένου Βασιλείου της Μεγάλης Βρετανίας και της Βόρειας Ιρλανδίας·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Χοιρείου Κρέατος,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 88/234/ΕΟΚ τροποποιείται ως ακολούθως:

1. Παρεμβάλλεται το ακόλουθο άρθρο 1α:

«Άρθρο 1α

Επιτρέπεται στη Βόρεια Ιρλανδία η χρησιμοποίηση των ακολούθων μεθόδων για την ταξινόμηση των σφαγίων χοίρων σύμφωνα με τον κανονισμό (ΕΟΚ) αριθ. 3220/84:

- το όργανο που ονομάζεται "Intrascope" (οπτικός ανιχνευτής "Optical Probe") και οι συναφείς μέθοδοι εκτίμησης των οποίων οι λεπτομέρειες παρατίθενται στο τμήμα 1 του παραρτήματος ΙΑ,

- το όργανο που ονομάζεται "Mark II Ulster Probe" και οι συναφείς μέθοδοι εκτίμησης των οποίων οι λεπτομέρειες παρατίθενται στο τμήμα 2 του παραρτήματος ΙΑ.»

2. Το άρθρο 2 αντικαθίσταται από το ακόλουθο κείμενο:

«Άρθρο 2

Κατά παρέκκλιση από την πρότυπη παρουσίαση που αναφέρεται στο άρθρο 2 του κανονισμού (ΕΟΚ) αριθ. 3220/84, τα σφάγια χοίρων είναι δυνατόν να παρουσιάζονται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας με τη γλώσσα κατά το ζύγισμα και την ταξινόμηση. Για τον καθορισμό των τιμών των σφαγίων χοίρων σε συγκρίσιμη βάση, το βάρος σφάγιου εν θερμώ μειώνεται κατά 0,3 kg.»

3. Το άρθρο 3 αντικαθίσταται από το ακόλουθο κείμενο:

«Άρθρο 3

Κατά παρέκκλιση του άρθρου 2 παράγραφοι 1 και 2 του κανονισμού (ΕΟΚ) αριθ. 2967/85 το βάρος του κρύου σφάγιου υπολογίζεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας με τη μείωση, σε απόλυτους αριθμούς, του βάρους σφάγιου εν θερμώ σύμφωνα με την κλίμακα που παρατίθεται στο παράρτημα ΙΙ.»

4. Το παράρτημα ΙΑ που επισυνάπτεται στην παρούσα απόφαση, παρεμβάλλεται μετά από το παράρτημα Ι.

Άρθρο 2

Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.

Βρυξέλλες, 22 Ιουλίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 370 της 30. 12. 1987, σ. 11.

(3) ΕΕ αριθ. L 301 της 20. 11. 1984, σ. 1.

(4) ΕΕ αριθ. L 326 της 21. 11. 1986, σ. 8.

(5) ΕΕ αριθ. L 285 της 25. 10. 1985, σ. 39.

(6) ΕΕ αριθ. L 105 της 26. 4. 1988, σ. 15.

ΠΑΡΑΡΤΗΜΑ

«ΠΑΡΑΡΤΗΜΑ ΙΑ

Μέθοδοι ταξινόμησης των σφαγίων χοίρων στη Βόρεια Ιρλανδία

ΜΕΡΟΣ 1

Intrascope (οπτικός ανιχνευτής Optical Probe)

1. Η ταξινόμηση των σφάγιων χοίρων πραγματοποιείται με το όργανο που ονομάζεται ''Intrascope (Optical Probe)".

2. Το όργανο είναι εφοδιασμένο με εξαγωγικό ακροδέκτη ανώτατου πάχους 12 mm (και 19 mm στη λεπίδα στο άκρο του ακροδέκτη) και περιλαμβάνει έναν λαμπτήρα και φωτεινή πηγή, ένα συρόμενο δακτύλιο βαθμονομημένο σε mm και δύναται να πραγματοποιεί μετρήσεις σε βάθος 3 έως 45 mm.

3. Η περιεκτικότητα του σφάγιου σε άπαχο κρέας υπολογίζεται με ένα από τους δύο ακόλουθους τύπους:

1.2 // y = // 57,1 0,65x1 + 0,170x2 0,41x3 // ή // // y = // 57,5 1,07x1 + 0,158x2 1,2 // όπου: 1.2 // y = // υπολογιζόμενο ποσοστό άπαχου κρέατος στο σφάγιο, // x1 = // πάχος του νωτιαίου λίπους (συμπεριλαμβανομένου του δέρματος) σε mm, το οποίο μετράται 6 cm από το μέσον του σφαγίου στο ύψος της τελευταίας πλευράς (μέτρηση που καλείται ''P2"), // x2 = // βάρος του κρύου σφάγιου, σε kg, // x3 = // πάχος του νωτιαίου λίπους (συμπεριλαμβανομένου του δέρματος) σε mm, το οποίο μετράται 6 cm από το μέσον του σφαγίου στο ύψος μεταξύ της τρίτης και τέταρτης τελευταίας πλευράς (μέτρηση που καλείται ''Lard Costal").

Οι δύο τύποι ισχύουν για σφάγια βάρους μεταξύ 30 και 120 kg.

ΜΕΡΟΣ 2

Mark II Ulster Probe

1. Η ταξινόμηση των σφαγίων χοίρων πραγματοποιείται με τη βοήθεια που ονομάζεται ''Mark II Ulster Probe".

2. Το όργανο είναι εφοδιασμένο με ακροδέκτη ελλειψοειδούς διατομής μεγίστης διαμέτρου 11 mm με φωτοδίοδο (TFK τύπου TSUS 5402) που εκπέμπει υπεριώδες φως μέγιστου μήκους κύματος 950 nm και αντίστοιχο φωτοανιχνευτή (TRW Optron τύπου OP 500), που πραγματοποιεί μετρήσεις σε απόσταση μεταξύ 0 και 50 mm. Οι τιμές των μετρήσεων μετατρέπονται με τη βοήθεια ηλεκτρονικού υπολογιστή σε εκτίμηση της περιεκτικότητας σε άπαχο κρέας.

3. Η περιεκτικότητα του σφάγιου σε άπαχο κρέας υπολογίζεται σύμφωνα με έναν από τους ακόλουθους δύο τύπους:

1.2 // y = // 56,8 0,69x1 + 0,185x2 0,43x3 // ή // // y = // 56,2 1,12x1 + 0,185x2 1,2 // όπου: 1.2 // y = // εκτιμώμενο ποσοστό άπαχου κρέατος στο σφάγιο, // x1 = // πάχος του νωτιαίου λίπους (συμπεριλαμβανομένου του δέρματος) σε mm, το οποίο μετράται 6 cm από το μέσον του σφαγίου στο ύψος της τελευταίας πλευράς (μέτρηση που καλείται ''P2"), // x2 = // βάρος του κρύου σφάγιου, σε kg, // x3 = // πάχος του νωτιαίου λίπους (συμπεριλαμβανομένου του δέρματος) σε mm, το οποίο μετράται 6 cm από το μέσον του σφαγίου στο ύψος μεταξύ της τρίτης και τέταρτης τελευταίας πλευράς (μέτρηση που καλείται ''Lard Costal").

Ο τύπος ισχύει για σφάγια βάρους μεταξύ 30 και 120 kg.»